|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/350** |
|  | **(protokols Nr.14; 49.p.)** |

**Par Gulbenes novada pašvaldības 2023.gada gada publiskā pārskata apstiprināšanu**

Pamatojoties uz Pašvaldību likuma 10.panta pirmās daļas 2.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir apstiprināt pašvaldības gada pārskatu, konsolidēto gada pārskatu un gada publisko pārskatu, un 74.panta pirmo daļu, kas nosaka, ka dome nodrošina pašvaldības gada pārskata, konsolidētā gada pārskata un gada publiskā pārskata sagatavošanu un pieejamību atbilstoši ārējo normatīvo aktu prasībām, Likuma par budžetu un finanšu vadību 14.panta trešo daļu, kas nosaka, ka, lai informētu sabiedrību par iestādes darbības mērķiem un rezultātiem, kā arī par piešķirto valsts budžeta līdzekļu izlietošanu iepriekšējā gadā, pašvaldības līdz pārskata gadam sekojošā gada 1.jūlijam sagatavo gada publiskos pārskatus un mēneša laikā pēc sagatavošanas publicē tos savā tīmekļvietnē; pašvaldības gada publiskos pārskatus iesniedz Vides aizsardzības un reģionālās attīstības ministrijai publicēšanai tās tīmekļvietnē; pašvaldības gada publiskajam pārskatam jābūt sabiedrībai pieejamam katrā attiecīgajā pašvaldībā, un ievērojot Ministru kabineta 2010.gada 5.maija noteikumus Nr.413 „Noteikumi par gada publiskajiem pārskatiem”, kas nosaka gada publiskā pārskata saturu un sagatavošanas kārtību, un Gulbenes novada pašvaldības domes Finanšu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības 2023.gada publisko pārskatu (pielikumā).

2. PUBLICĒT Gulbenes novada pašvaldības 2023.gada publisko pārskatu Gulbenes novada pašvaldības mājaslapā [www.gulbene.lv](http://www.gulbene.lv) mēneša laikā pēc tā apstiprināšanas.

3. NODROŠINĀT Gulbenes novada pašvaldības 2023.gada publiskā pārskata pieejamību Gulbenes novada Centrālajā pārvaldē Ābeļu ielā 2, Gulbenē, Gulbenes novadā.

4. UZDOT Gulbenes novada Centrālās pārvaldes Kancelejas nodaļas kancelejas pārzinei Vitai Baškerei iesniegt Vides aizsardzības un reģionālās attīstības ministrijai Gulbenes novada pašvaldības 2023.gada publisko pārskatu publicēšanai tās mājaslapā internetā.

Gulbenes novada pašvaldības domes

priekšsēdētāja vietniece G.Švika